**ELŐTERJESZTÉS**

**A KÉPVISELŐ-TESTÜLET**

**2019. november 25-i rendes ülésére**

**Előterjesztés**

**Telki Község Polgármesteri Hivatal létszámfejlesztése**

A napirendet tárgyaló ülés dátuma: 2019.11.25.

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények**, különösen az adott tárgykörben hozott korábbi testületi döntések és azok végrehajtásának állása: ---

**2. Jogszabályi hivatkozások**: A Magyarország helyi önkormányzatairól szóló 2011**.** évi CLXXXIX. törvény (továbbiakban: Mötv. ) 67.§ (1) bekezdése a) pontja alapján a polgármester a képviselő-testület döntései szerint és saját hatáskörében irányítja a polgármesteri hivatalt. Az Mötv. 67.§ (1) bekezdés d) pontja szerint a polgármester a jegyző javaslatára előterjesztést nyújt ne a képviselő-testületnek a hivatal belső szervezeti tagozódásának, létszámának, munkarendjének, valamint ügyfélfogadási rendjének meghatározására.

**3.Költségkihatások** és egyéb szükséges feltételeket, illetve megteremtésük javasolt forrásai:

2020.évi költségvetésben saját bevétel terhére

**4. Tényállás bemutatása:**

A Polgármesteri Hivatal feladatkörét jelenleg 12 fő munkatárs látja el.

* Igazgatási, Titkársági csoport
* 1 fő jegyző
* 2 fő ügyintéző
* 1 fő ügyintéző / részmunkaidős napi 6 óra/
* 1 fő titkársági előadó /részmunkaidős napi 4 óra/
* Pénzügyi csoport
* 1 fő csoportvezető
* 1 fő személyügyi ügyintéző
* 2 fő pénzügyi ügyintéző
* 2 fő adóügyi ügyintéző – ebből 1 fő 2019.04 hónaptól keresőképtelen
* Településüzemeltetés
* 1 fő műszaki ügyintéző
* 1 fő közterület-felügyelő

A Hivatal a megnövekedett munkateher érdekében plusz két fő létszám fejlesztést szeretne igényelni.

Az **adóüg**yön a hatékonyabb ügyintézés, a végrehajtás és a megnövekedett adminisztráció miatt indokolt lenne **1 fő adóhatósági ügyintézői létszám engedélyezése**. Jelenleg a keresőképtelen munkatársat megbízási szerződéses helyettesíti heti 4 órába. A 2018. évben életbe lépet adójogszabály változás az adóvégrehajtással kapcsolatos munkával járó adminisztrációt jelentősen megnövelte. A plusz munkakör biztosítaná a növekvő építményadóval kapcsolatos bevallások és a bevallások utólagos ellenőrzésével összefüggő feladatok ellátását és az adóvégrehajtást.

A plusz **1 fő igazgatási ügyintézői státusz bővítésre** az elektronikus ügyintézésből adódó megnövekedet többletmunka miatt van szükség. Sajnálatos, de a keresőképtelenség miatt kieső munkatársak helyettesítését a munkatársak túlterheltsége miatt nincs megoldva.

Összehasonlítottunk pár hasonló település Hivatali létszámát:

|  |  |  |
| --- | --- | --- |
| **Település** | **Lakosságszám** | **Hivatali létszám** |
| Telki | 4230 | 12 |
| Budajenő-Tök-Remeteszőlős Közös Hivatal | 4335(2103+1317+915) | 18 (9+6+3) |
| Pilisszentiván | 4473 | 18 |
| Zsámbék | 5610 | 21 |

A létszámbővítés csak Képviselő-testületi döntés alapján a szükséges anyagi fedezet egyidejű biztosításával lehetséges.

Telki, 2019. november 14.

 Deltai Károly

 polgármester

**Határozati javaslat**

**Telki község Önkormányzat**

**Képviselő-testülete**

**/2019. (XI….) határozata**

**Telki Község Polgármesteri Hivatal létszámfejlesztése**

**Telki Község Önkormányzat Képviselő-testülete:**

1. A Telki Község Polgármesteri Hivatal létszámát 2020.január 01. napjától két fővel megnöveli.
2. Felkéri a jegyzőt, hogy a munkakörök betöltéséről gondoskodjon.
3. Az 1. pont szerinti döntés fedezetét Telki Község Önkormányzatának 2020. évi költségvetésében intézményfinanszírozás keretében a Polgármesteri Hivatal részére biztosítja.
4. Felkéri a jegyzőt, hogy a Polgármesteri Hivatal Szervezeti és Működési Szabályzatát a létszámhoz igazítva módosítsa

Határidő: 2020.január 01.

Felelős: jegyző